NewJeans

**NewJeans** — (კორეულად: 뉴진스) მოკლედ ცნობილი იყო როგორც NJZ (엔제이지). არის სამხრეთ კორეული გოგონათა ჯგუფი, რომელიც ჩამოყალიბდა ADOR-ის, Hybe-ის ქვე-ლეიბლის მიერ. ჯგუფი შედგება ხუთი წევრისგან: მინჯი (Minji), ჰანი (Hanni), დანიელი (Danielle), ჰერინი (Haerin) და ჰეინი (Hyein). ჯგუფი ძირითადად მინ ჰი-ჯინის მიერ იყო პროდიუსირებული და ცნობილია მათი „მეზობელი გოგონას“ იმიჯითა და მუსიკალური სტილით, რომელიც 1990-იანი და 2000-იანი წლების მუსიკას მოგვაგონებს.

ჯგუფი NewJeans-ის სახელით 2022 წლის 22 ივლისს შედგა სინგლით „Attention“, რომელიც ნომერ პირველი სიმღერა გახდა სამხრეთ კორეის Circle Digital Chart-ზე. ამას მალევე მოჰყვა ორი სხვა სინგლი, „Hype Boy“ და „Cookie“. „Hype Boy“ გახდა K-pop გოგონათა ჯგუფის ყველაზე ხანგრძლივად როტირებული სიმღერა Billboard Global 200 ჩარტში. ყველა სინგლი შევიდა მათ სადებიუტო ეპონიმიურ გაფართოებულ ალბომში, სახელად "New Jeans"(EP), რომელიც 2022 წლის აგვისტოში გამოვიდა.

2023 წლის იანვარში მათ გამოუშვეს პირველი სინგლ-ალბომი, "OMG", რომელმაც კომერციულ წარმატებას მიაღწია. ალბომს თან ახლდა ორი სინგლი, „Ditto“ და „OMG“. „Ditto“-მ ფართო პოპულარობა მოიპოვა, გახდა ყველაზე ხანგრძლივად დარჩენილი ჩარტში ნომერ პირველი სიმღერა Circle Digital Chart-ზე და ჯგუფის პირველი შესვლა როგორც Billboard Hot 100-ში, ისე UK Singles Chart-ში.

მათი მეორე EP, "Get Up", ნომერ პირველი იყო აშშ-ის Billboard 200 ჩარტში და სამხრეთ კორეაში მილიონზე მეტი ეგზემპლარი გაიყიდა. მისი წამყვანი სინგლი, „Super Shy“, გახდა ჯგუფის ყველაზე მაღალრეიტინგული სინგლი Billboard Global 200-ზე (მეორე ადგილი), აშშ-ის Billboard Hot 100-ზე და UK Singles Chart-ზე. NewJeans-მა მიიღო „წლის ახალბედის“ ჯილდოები და მოხვდა ისეთ სიაში, როგორიცაა Time Next Generation Leaders და Forbes Korea Power Celebrity 40. IFPI-მ NewJeans 2023 წელს მსოფლიოში მერვე ყველაზე გაყიდვად არტისტად დაასახელა.

#### მიმდინარე დავა და პაუზა 
2024 წელს NewJeans-ის მენეჯმენტის ირგვლივ დავა წარმოიშვა, როდესაც ADOR-ის ყოფილი აღმასრულებელი დირექტორი მინ ჰი-ჯინი და წევრები Hybe-სა და ADOR-ის აღმასრულებელ პირებს დაუპირისპირდნენ. წევრებმა სცადეს კონტრაქტის შეწყვეტა, რაზეც ADOR-მა უარი განაცხადა. 2025 წლის მარტში, სეულის ცენტრალურმა რაიონულმა სასამართლომ დააკმაყოფილა ADOR-ის მიერ შეტანილი აკრძალვა, რითაც ჯგუფს დამოუკიდებელი საქმიანობის განხორციელება აეკრძალა. ამის შემდეგ, იმავე თვეს, ჯგუფმა პაუზის შესახებ განაცხადა. კონტრაქტის ნამდვილობასთან დაკავშირებით მთავარი სასამართლო დავა კვლავ გრძელდება.

## სახელის მნიშვნელობა
სახელი "NewJeans" (ახალი ჯინსები) მიანიშნებს იდეაზე, რომ ჯინსები არის მარადიული მოდის ნივთი ("Timeless Fashion"). ამით ჯგუფი გამოხატავს თავის მიზანს, შექმნას მარადიული იმიჯი და მუსიკა, რომელიც მუდმივად აქტუალური იქნება.
"New Genes" (ახალი გენები) სახელი ასევე არის სიტყვების თამაში ფრაზაზე „ახალი გენები“ (new genes). ეს მეორე მნიშვნელობა მიუთითებს ჯგუფის განზრახვაზე, პოპ მუსიკის ახალი თაობა (ახალი გენერაცია).

NJZ 2025 წლის თებერვალში, ADOR-თან კონტრაქტის დავის ფონზე, წევრებმა ჯგუფის სახელი დროებით შეცვალეს "NJZ"-ით.
დაბრუნება: 2025 წლის აპრილში, დავასთან დაკავშირებული სასამართლო აკრძალვის გამო, ჯგუფმა შეწყვიტა სახელის NJZ გამოყენება.

## დებიუტამდე აქტივობები და ჩამოყალიბება
NewJeans-ში დებიუტამდე, ჯგუფის რამდენიმე წევრი ჩართული იყო სატელევიზიო, მუსიკალურ და საცეკვაო საქმიანობაში. ავსტრალიაში დაბადებული დანიელი მარში (Danielle Marsh) სამხრეთ კორეაში ცხოვრებისას იყო tvN-ის საბავშვო გასართობი შოუს „ცისარტყელას საბავშვო ბაღის“ (Rainbow Kindergarten) მუდმივი მსახიობი, რომელიც 2011 წლამდე გადიოდა ეთერში. ის ასევე გამოჩნდა სატელევიზიო შოუებში Jesse's Play Kitchen და My Heart's Crayon. ჰეინი (Hyein) დებიუტს ნოემბერში, 2017 წელს, საბავშვო მუსიკალური ჯგუფის U.SSO Girl-ის წევრად შეუდგა, Babymonster-ის რორასთან ერთად, სასცენო სახელით U.Jeong, სანამ ერთი წლის შემდეგ ჯგუფს დატოვებდა. 2020 წლის დეკემბერში ის შეუერთდა მუსიკალურ ჯგუფსა და YouTube კოლექტივს Play With Me Club, რომელიც PocketTV-ის მიერ იყო შექმნილი, და ჯგუფიდან 2021 წლის 3 მაისს „დაამთავრა“. ვიეტნამელ-ავსტრალიელი ჰანი ფამი (Hanni Pham) მელბურნში გამოდიოდა, როგორც Aemina Dance Crew-ის წევრი, რომელიც K-pop ჯგუფების ქორეოგრაფიებს ასრულებდა.

#### ფორმირება და ტრენინგი 
Hybe-სა და Source Music-ს შორის ახალი გოგონათა ჯგუფის მოსამზადებელი სამუშაოები 2019 წელს დაიწყო. იმავე წელს მინ ჰი-ჯინი (Min Hee-jin), კომპანიაში მთავარ ბრენდ ოფიცრად შესვლის შემდეგ, უნდა გამხდარიყო პროექტის კრეატიული დირექტორი. მინი ფართოდ იყო აღიარებული თავისი ხელოვნების რეჟისორობისთვის, როგორც SM Entertainment-ის ვიზუალური დირექტორი. 2019 წელს მინის კომპანიაში შესვლისას ცნობილი გახდა, რომ ის იქნებოდა კრეატიული ხელმძღვანელი მრავალ გოგონათა ჯგუფში, Big Hit-ის გარდა, ხოლო მოგვიანებით შეიქმნებოდა ცალკე ლეიბლი, სადაც ის პროდიუსერი იქნებოდა.

გლობალური აუდიციები 2019 წლის სექტემბერ-ოქტომბერში გაიმართა. მინჯი (Minji), Source Music-ის ტრეინინგზე მყოფი, ამ აუდიციების პრომო ვიდეოებში იყო წარმოდგენილი. სხვადასხვა აუდიციებიც ჩატარდა, მოგვიანებით კი გაირკვა, რომ ჰანი (Hanni) იყო ერთადერთი ტრეინი Plus Global Auditions-დან, რომელიც NewJeans-ს შეუერთდა. სხვა წევრები სხვადასხვა გამოცდილებით მოვიდნენ: დანიელი (Danielle) იყო YG Entertainment-ის ყოფილი ტრეინი, რომელმაც Source Music-ის ცალკე აუდიცია 2020 წლის ივლისში გაიარა, ხოლო ჰერინი (Haerin) სხვა სააგენტოს ტრეინი იყო და 2019 წლის ბოლოს ქუჩაში შეარჩიეს, Source-ს კი ოფიციალურად 2020 წლის დასაწყისში შეუერთდა. ჰანი და მინჯი სტუმრის სტატუსით გამოჩნდნენ BTS-ის 2021 წლის მუსიკალურ ვიდეოში სიმღერისთვის "Permission to Dance". შემდეგ ყველა წევრი 2021 წლის ბოლოს ADOR-ში გადავიდა.

2021 წლის ბოლოს ცნობილი გახდა, რომ პროექტი Hybe-ის ახლად დაარსებულ დამოუკიდებელ ლეიბლ ADOR-ში გადავიდა მას შემდეგ, რაც მინი ამ ლეიბლის აღმასრულებელ დირექტორად დაინიშნა. გლობალური აუდიციების მეორე რაუნდი 2021 წლის დეკემბრიდან 2022 წლის იანვრამდე ჩატარდა, ხოლო ჯგუფის შემადგენლობა 2022 წლის მარტში საბოლოოდ დამტკიცდა. მედია საშუალებების მიერ „მინ ჰი ჯინის გოგონათა ჯგუფად“ წოდებული კოლექტივის დებიუტი თავდაპირველად 2021 წელს იყო დაგეგმილი, თუმცა COVID-19 პანდემიის გამო მოგვიანებით გადაიდო.

## დებიუტი New Jeans-ით და OMG-ით
### სადებიუტო EP New Jeans (2022)
მინი|ოფიციალური ლოგო
ADOR-მა NewJeans-ის დებიუტი 2022 წლის 1 ივლისს დააანონსა, სამი ანიმაციური ვიდეოს გამოქვეყნებით ციფრებით "22", "7" და "22", რითაც გააძლიერა ვარაუდები, რომ კონტენტი 22 ივლისს გამოვიდოდა. ამ დღეს, NewJeans-მა მოულოდნელად გამოუშვა სადებიუტო სინგლის, „Attention“-ის მუსიკალური ვიდეო, ყოველგვარი წინასწარი პრომოუშენის, ან ჯგუფის შემადგენლობის შესახებ ინფორმაციის გარეშე. Billboard-მა ეს ნაბიჯი აღწერა, როგორც „რისკიანი, მაგრამ საბოლოოდ გამამხნევებელი“, მისი წარმატება კი „მუსიკაზე აქცენტის უპირატესობით“ ახსნა. ვიდეოს მოჰყვა მათი თვითსახელწოდებითი სადებიუტო გაფართოებული ალბომის (EP) გამოცხადება, რომელიც ოთხ სიმღერას მოიცავდა, მათ შორის ორ დამატებით სინგლს.

NewJeans-მა მეორე სინგლი, „Hype Boy“, 2022 წლის 23 ივლისს გამოუშვა, კლიპთან ერთად, რომელშიც წევრების სახელები და ოთხი მუსიკალური ვიდეო იყო წარმოდგენილი, თითოეული მათი პერსპექტივებიდან. „Hype Boy“ სამხრეთ კორეის Circle Digital Chart-ზე მეორე ადგილზე ავიდა, ხოლო K-pop გოგონათა ჯგუფის ყველაზე ხანგრძლივად როტირებულ სიმღერად იქცა Billboard Global 200-ზე, სადაც 42 კვირის განმავლობაში იმყოფებოდა. მათი b-side სიმღერისთვის, „Hurt“-ისთვის, მუსიკალური ვიდეო ორი დღის შემდეგ გამოვიდა.

EP-ის წინასწარმა შეკვეთებმა სამ დღეში 444,000 ეგზემპლარს გადააჭარბა. NewJeans-მა სადებიუტო EP გადმოსაწერად და სტრიმინგისთვის 2022 წლის 1 აგვისტოს გამოუშვა, მესამე სინგლთან, „Cookie“-სთან ერთად. Pitchfork-მა "New Jeans" აღწერა, როგორც 90-იანი და 2000-იანი წლების R&B-ის ხავერდოვან და ელეგანტურ კონცეპციათ. „Cookie“-ის ზოგიერთი მიმომხილველის მხრიდან კრიტიკა მოჰყვა, ვინაიდან მათი აზრით, ტექსტი სექსუალურ ორაზროვნებას შეიცავდა. ADOR-მა უარყო ეს ბრალდება და განაცხადა, რომ ტექსტი ეხება „CD-ების დაწვისა და ნამცხვრების გამოცხობის შეწყვილებულ იდეას, რომლებსაც კორეულ ენაში ერთი და იგივე კონცეპტუალური ზმნა აქვთ“.

EP-ის ფიზიკური ვერსია 8 აგვისტოს გამოვიდა და მილიონზე მეტი ეგზემპლარი გაიყიდა, რითაც გახდა K-pop გოგონათა ჯგუფის ყველაზე გაყიდვადი სადებიუტო ალბომი სამხრეთ კორეაში და ერთადერთი სადებიუტო ალბომი, რომელმაც ეს მიღწევა Circle Chart-ის დაარსების (2011) შემდეგ დააფიქსირა. ჯგუფის სამაუწყებლო დებიუტი Mnet-ის M Countdown-ზე 4 აგვისტოს შედგა, სადაც მათ სამივე სინგლი შეასრულეს. 2022 წლის ოქტომბერში მათ პირველი ლაივ შესრულებები გამართეს საზღვარგარეთ, გამოჩნდნენ KCON-ზე საუდის არაბეთსა და იაპონიაში. წლის ბოლოს მათ მოიგეს „წლის ახალბედის“ ჯილდოები Melon Music Awards, Golden Disc Awards, Korean Music Awards, Seoul Music Awards, Asia Artist Awards და The Fact Music Awards-ზე.

### სინგლ ალბომი OMG (2023) 
NewJeans-მა „Ditto“ გამოუშვა 2022 წლის 19 დეკემბერს, როგორც მათი პირველი სინგლ ალბომის, "OMG"-ის პირველი სინგლი. „Ditto“ გახდა Circle Digital Chart-ის ყველაზე ხანგრძლივად ნომერ პირველი სიმღერა, რომელიც ჩარტს ცამეტი კვირის განმავლობაში ლიდერობდა. ეს იყო NewJeans-ის პირველი შესვლა როგორც Billboard Hot 100-ში (პიკი 82-ე ადგილზე), ისე UK Singles Chart-ში (95-ე ადგილი). მოგვიანებით, 2023 წელს, „Ditto“-მ მოიგო „წლის სიმღერის“ ჯილდო MAMA Awards, Melon Music Awards, Golden Disc Awards და Asia Artist Awards-ზე. „Ditto“-მ ასევე დაამყარა რეკორდი "ყველაზე ხანგრძლივი Perfect all-kill-ისთვის" (სიმღერის მუდმივი ნომერ პირველი პოზიცია IChart-ის რეალურ დროში, ყოველდღიურ და ყოველკვირეულ ჩარტებში), 655 საათით, სანამ მას 2025 წელს Huntr/x-ის "Golden" არ გადააჭარბა.

"OMG" გამოვიდა 2023 წლის 2 იანვარს. მიმომხილველებმა ალბომი მისი "რეტრო სტილის" თემისთვის შეაქეს. ის დებიუტით პირველ ადგილზე მოხვდა Circle Album Chart-ზე და გამოშვების პირველ კვირაში 700,000 ეგზემპლარი გაიყიდა. ეს გახდა მათი პირველი ალბომი, რომელმაც მილიონზე მეტი ეგზემპლარი გაყიდა, მალევე მას "New Jeans"-იც მიუახლოვდა მილიონიანი გაყიდვებით. "OMG"-ს თან ახლდა ამავე სახელწოდების მეორე სინგლი, რომელიც TikTok-ზე ვირუსულად გავრცელდა, Billboard Hot 100-ზე 74-ე ადგილს მიაღწია და ჯგუფის ყველაზე სტრიმირებულ სიმღერად იქცა Spotify-ზე. „OMG“-მ „საუკეთესო სიმღერის“ ჯილდო მოიპოვა Seoul Music Awards-ზე.

## Get Up და იაპონური დებიუტი
2023 წლის ივლისში NewJeans-მა სეულში, SK ოლიმპიურ ხელბურთის გიმნაზიაში, გამართა თავისი პირველი გაყიდული ფანების შეხვედრა, სახელწოდებით Bunnies Camp.
მინი
ჯგუფმა მეორე EP, "Get Up", 2023 წლის 21 ივლისს გამოუშვა. "Get Up" გახდა ჯგუფის პირველი ალბომი, რომელიც Billboard 200 ჩარტში პირველ ადგილზე ავიდა, რითაც NewJeans, Blackpink-ის შემდეგ, მეორე K-pop გოგონათა ჯგუფიგახდა, რომელმაც ჩარტს უხელმძღვანელა. EP Circle Album Chart-ზე მეორე ადგილს მიაღწია და გამოშვების პირველ კვირაში 1.65 მილიონი ეგზემპლარი გაიყიდა, რაც NewJeans-ის ზედიზედ მესამე მილიონიანი გაყიდვების ალბომი გახდა. მას მხარი დაუჭირა სამმა სინგლმა: „Super Shy“, „ETA“ და „Cool with You“. სამივე სინგლი მოხვდა Billboard Hot 100-ში, რითაც NewJeans პირველი K-pop ქალი არტისტი გახდა, რომელსაც ჩარტში ერთდროულად სამი სიმღერა ჰქონდა. „Super Shy“-მ Circle Digital Chart-ზე პირველი ადგილი დაიკავა და მათი ყველაზე წარმატებული ტრეკი გახდა რამდენიმე საერთაშორისო ჩარტში, რამაც NewJeans-ს საშუალება მისცა, პირველად გამხდარიყო ნომერ პირველი Billboard Emerging Artists ჩარტზე.

EP-ის პოპულარიზაციისთვის NewJeans-მა ლაივ-შესრულებები გამართა მრავალ ქვეყანაში და ითანამშრომლა გლობალურ ბრენდებსა და ცნობილ სახეებთან. 2023 წლის აგვისტოში ისინი პირველი K-pop გოგონათა ჯგუფი გახდნენ, რომლებმაც Lollapalooza-ზე გამოვიდნენ, რაც მათი პირველი ლაივ შესრულება იყო შეერთებულ შტატებში. იმავე თვეს NewJeans-მა იაპონურ Summer Sonic Festival-ზეც იმღერა.

### სხვა სინგლები და რეკორდები (2023) 
2023 წლის განმავლობაში NewJeans-მა ხუთი სხვა სინგლი გამოუშვა. Coca-Cola-სთან თანამშრომლობით, მათ ორი სინგლი გამოუშვეს: „Zero“ აპრილში და „Be Who You Are (Real Magic)“ მაისში, რომელშიც ასევე მონაწილეობდნენ ჯონ ბატისტი, J.I.D და კამილო. „Zero“-ს რემიქსი J.I.D-თან ერთად ივნისში გამოვიდა. NewJeans-მა ჩაწერა „Beautiful Restriction“ და „Our Night Is More Beautiful Than Your Day“ სერიალების "A Time Called You" (2023) და "My Demon" (2023–2024) საუნდტრეკებისთვის. ოქტომბერში ჯგუფმა Riot Games-თან ითანამშრომლა და გამოუშვა „Gods“, როგორც 2023 წლის League of Legends World Championship-ის თემატური სიმღერა. 2023 წლის დეკემბერში NewJeans-მა გამოუშვა პირველი რემიქს ალბომი, "NJWMX", რომელიც "New Jeans"-ისა და "OMG"-ის სიმღერებისგან შედგებოდა, რემიქსირებული სამხრეთ კორეელი პროდიუსერების 250-ისა და FRNK-ის მიერ. წლის ბოლოს ისინი პირველი K-pop გოგონათა ჯგუფი გახდნენ, რომლებმაც Dick Clark's New Year's Rockin' Eve-ზე გამოვიდნენ.
მინი|NewJeans 2023
რამდენიმე გამოცემამ NewJeans დაასახელა 2023 წლის ერთ-ერთ ყველაზე გამორჩეულ მუსიკალურ არტისტად, მათი კომერციული წარმატებისა და გავლენის გამო მუსიკის, რეკლამისა და მოდის ინდუსტრიებში. მათ 4.39 მილიონი ალბომის ეგზემპლარი გაყიდეს, რაც K-pop ქალი არტისტისთვის ყველაზე მეტია ერთ წელიწადში და მოხსნეს Guinness World Record-ი Spotify-ზე მილიარდი სტრიმის ყველაზე სწრაფად მიღწევისთვის K-pop არტისტებს შორის. ფონოგრამების ინდუსტრიის საერთაშორისო ფედერაციამ (IFPI) NewJeans მერვე ადგილზე დაასახელა „წლის გლობალურ ჩამწერ არტისტთა“ სიაში, რითაც ისინი 2023 წლის მეორე ყველაზე მაღალრეიტინგული ქალი არტისტი გახდნენ. ლიმ იონგ-ვუნგთან ერთად, ჯგუფმა Gallup Korea-ს „წლის მომღერლის“ გამოკითხვაში გაიმარჯვა. MAMA Awards-ზე NewJeans გახდა პირველი გოგონათა ჯგუფი თორმეტი წლის განმავლობაში, რომელმაც „წლის არტისტის“ ჯილდო მოიპოვა და მესამე გოგონათა ჯგუფი ისტორიაში 2NE1-ის (2010) და Girls' Generation-ის (2011) შემდეგ. Melon Music Awards-ზე „წლის არტისტის“ მოგების შემდეგ, ისინი პირველი ქალი არტისტი გახდნენ, რომელმაც ორივე ჯილდო ერთ წელიწადში დაიმსახურა. Billboard Women in Music-ზე მათ „წლის ჯგუფის“ ჯილდო მოიპოვეს და პირველი K-pop ჯგუფი გახდნენ, რომელმაც ეს მიღწევა დააფიქსირა. NewJeans გახდა პირველი უცხოელი არტისტი ისტორიაში, რომელმაც Excellent Work Award მოიგო და **Grand Prix-ზე იყო ნომინირებული „Ditto“-თი Japan Record Awards-ზე.

### იაპონური დებიუტი (2024) 
2024 წლის მარტში NewJeans-მა გამოაცხადა, რომ მაისსა და ივნისში ორ სინგლს გამოუშვებდნენ. „How Sweet“ გამოვიდა 24 მაისს, B-side ტრეკ „Bubble Gum“-თან ერთად. „Supernatural“ გამოვიდა 21 ივნისს, B-side ტრეკ „Right Now“-ს თანხლებით. „Supernatural“-ისა და „Right Now“-ის გამოშვებამ ჯგუფის ოფიციალური იაპონური დებიუტი აღნიშნა და ამის შემდეგ მათ დაიწყეს პირველი პრომოუშენის ციკლი იაპონიაში, მათ შორის ფანების შეხვედრა, სახელწოდებით "Bunnies Camp 2024 Tokyo Dome", რომელიც ტოკიოს გუმბათში 26–27 ივნისს გაიმართა. ასევე ცნობილი გახდა, რომ NewJeans-ს 2024 წლის მეორე ნახევარში ალბომის გამოშვების გეგმები ჰქონდა, თუმცა ალბომის გეგმები მოგვიანებით შეჩერდა. 16 ნოემბერს NewJeans-მა მოიპოვა Grand Artist Award პირველ Korea Grand Music Awards-ზე.

## 2024–დღემდე
### მენეჯმენტის დავა და მინ ჰი-ჯინის გათავისუფლება (2024)
2024 წლის აპრილში დაიწყო აქციონერთა დავა Hybe Corporation-ის აღმასრულებელ პირებსა და NewJeans-ის CEO-ს, მინ ჰი ჯინს** შორის. Hybe-ის აღმასრულებლებმა განაცხადეს, რომ მინი ჯგუფის სრულ საკუთრებაში მოპოვებას გეგმავდა, ხოლო მინმა Hybe დაადანაშაულა NewJeans-ის მიმართ "უსამართლო კონკურენციაში" მისი სხვა გოგონათა ჯგუფების მხრიდან. დავის შედეგად, მინი 27 აგვისტოს ADOR-ის CEO-ს თანამდებობიდან გაათავისუფლეს.

### წევრების საჯარო მხარდაჭერა და ულტიმატუმი 
კონფლიქტის განმავლობაში, NewJeans-ის წევრები საჯაროდ უჭერდნენ მხარს მინს, მათ შორის 11 სექტემბერს მოულოდნელი YouTube ლაივ-სტრიმინგის დროს, სადაც მათ გამოხატეს უნდობლობა Hybe-ის მენეჯმენტის მიმართ და დეტალურად აღწერეს ისეთი საკითხები, როგორიცაა სამუშაო ადგილზე შევიწროება, პირადი ინფორმაციის გაჟონვა და ადრე გამოშვებული კონტენტის წაშლა. მათ მაუწყებლობა დაასრულეს Hybe-ის თავმჯდომარეს, ბანგ ში ჰიოკს, ულტიმატუმის წაყენებით, რომ მინი 25 სექტემბრამდე აღედგინა თანამდებობაზე. The New York Times-ის წარმომადგენელმა ჯონ ქარამანიკამ ეს კონფლიქტი K-pop-ის ინდუსტრიაში "შრომით დავად" აღწერა, როგორც ბოლო წლების ერთ-ერთი ყველაზე გახმაურებული შემთხვევა. 25 სექტემბერს Hybe-მ უარყო NewJeans-ის ულტიმატუმი მინის აღდგენის შესახებ, მოიშველია  კომპანიის პოლიტიკა მენეჯმენტისა და პროდიუსერული ნაწილის გამიჯვნის თაობაზე, თუმცა დაადასტურა, რომ მინი ჯგუფის პროდიუსერად დარჩებოდა.
მინი|NewJeans პრეს კონფერენციაზე
15 ოქტომბერს ჰანი (Hanni) საცნობარო მოწმის სახით გამოვიდა ეროვნული ასამბლეის გარემოს და შრომის კომიტეტის წინაშე, რომელიც ატარებდა აუდიტს გასართობ ინდუსტრიაში სამუშაო ადგილზე შევიწროებისა და არტისტების დაცვის საკითხებზე. ჰანიმ Hybe და უფროსი მენეჯერები NewJeans-ის ძირის გამოთხრაში დაადანაშაულა და აღწერა დისკრიმინაცია, რომელსაც მისი ჯგუფი განიცდიდა. ADOR-ის CEO-მ, *კიმ ჯუ იონგმა, ასევე მისცა ჩვენება და გამოძიებასთან თანამშრომლობა დადო პირობად. მოგვიანებით, ეს საქმე სამთავრობო სააგენტომ შეწყვიტა, იმ მოტივით, რომ K-pop ჯგუფის წევრები არ კლასიფიცირდებიან როგორც მუშები და მათზე შრომითი უფლებები არ ვრცელდება.

### კონტრაქტის ცალმხრივი შეწყვეტა და სამართლებრივი ბრძოლა 
13 ნოემბერს Yonhap News-მა გაავრცელა ინფორმაცია, რომ NewJeans-ის წევრებმა ADOR-ს გაუგზავნეს წერილი, რომლითაც იმუქრებოდნენ, რომ 14 დღის განმავლობაში ძირითადი დარღვევების აღმოფხვრის გარეშე ექსკლუზიურ კონტრაქტს შეწყვეტდნენ. ეს ქმედება მას შემდეგ მოხდა, რაც გაჟონა შიდა დოკუმენტმა, რომელიც ვარაუდობდა, რომ Hybe აპირებდა NewJeans-ის „უარყოფას“, და მას შემდეგ, რაც მინის ADOR-ის CEO-ს თანამდებობაზე აღდგენის მოთხოვნა უარყვეს.

28 ნოემბერს ხუთმა წევრმა ADOR-თან ექსკლუზიური კონტრაქტის შეწყვეტა გამოაცხადა, არგუმენტად მოიყვანეს არტისტის დაცვის ჩათვლით მუხლების დარღვევა. 29 ნოემბერს წევრებმა პირობა დადეს, რომ დამოუკიდებლად განახორციელებდნენ საქმიანობას და იბრძოლებდნენ ჯგუფის სახელის უფლებებისთვის. ADOR-მა უარყო კონტრაქტის დარღვევა და განაცხადა, რომ წევრები კვლავ კონტრაქტუალურ ვალდებულებებს ექვემდებარებოდნენ. წევრების ადვოკატებმა განაცხადეს, რომ მათ შეწყვეტისთვის სათანადო იურიდიული ნაბიჯები გადადგეს და ADOR-ს შეეძლო დავის გასაგრძელებლად სასამართლოში სარჩელის შეტანა. Korea Management Federation (KMF) და Korea Entertainment Producers' Association (KEPA) ADOR-ის მხარეს დადგნენ, ამტკიცებდნენ, რომ ცალმხრივი კონტრაქტის შეწყვეტა ზიანს აყენებს ინდუსტრიის პრინციპებსა და ინვესტიციებს.

5 დეკემბერს ADOR-მა სასამართლოს მიმართა NewJeans-ის კონტრაქტის ნამდვილობის დასადასტურებლად და სხვები გააფრთხილა ჩარევისგან, მაგრამ გამოთქვა წევრებთან საუბრის მზადყოფნა. საპასუხოდ, წევრებმა განაცხადეს, რომ მათი კონტრაქტები 28 ნოემბერს დასრულდა და ADOR დაადანაშაულეს მათ კოლაბორატორებზე შევიწროებაში. 14 დეკემბერს ხუთმა NewJeans-ის წევრმა ახალი Instagram აქაუნთი, "jeanzforfree" გაუშვა, ADOR-ის მიერ მართული ოფიციალური ანგარიშისგან განცალკევებით. ADOR-ი ახალ ანგარიშთან დაკავშირებით სამართლებრივი ქმედებებით დაიმუქრა.

### ინჯაქშენი და პაუზა (2025) 
2025 წლის 13 იანვარს ADOR-მა სეულის ცენტრალურ რაიონულ სასამართლოში ინჯაქშენი შეიტანა, რათა წევრებისთვის დამოუკიდებლად სარეკლამო კონტრაქტების ხელმოწერა აეკრძალა, სანამ კონტრაქტის დავა გადაუჭრელი რჩებოდა. 7 თებერვალს წევრებმა ახალი ჯგუფის სახელი, "NJZ" გამოაცხადეს და ამ სახელით ჰონგ კონგის მუსიკალური ფესტივალის ComplexCon-ის ჰედლაინერებად დაანონსდნენ. შესრულებამდე ორი დღით ადრე, ADOR-მა მოიპოვა წინასწარი ინჯაქშენი, რომელიც ჯგუფს დამოუკიდებელ საქმიანობაში მონაწილეობას უკრძალავდა. მიუხედავად ამისა, ჯგუფმა მუსიკალურ ფესტივალზე დაგეგმილისამებრ იმღერა. 23 მარტს, გამოსვლის დროს, წევრებმა შეასრულეს ახალი სიმღერა სახელწოდებით „Pit Stop“, ქავერების სერია და განაცხადეს ყველა აქტივობის შეჩერების შესახებ უახლოესი მომავლისთვის.

ჯგუფმა ინჯაქშენზე საჩივარი შეიტანა, მოსმენა აპრილში დაინიშნა. 16 აპრილს სასამართლომ ADOR-ის სასარგებლოდ მიიღო გადაწყვეტილება; ჯგუფმა საჩივარი სეულის უმაღლეს სასამართლოში შეიტანა და ამის შემდეგ შეწყვიტა "NJZ" სახელის გამოყენებაც. 30 მაისს იმავე რაიონულმა სასამართლომ თითოეულ წევრს დააკისრა ADOR-ისთვის ₩1 მილიარდი (დაახლოებით $874,164.08 აშშ დოლარი) გადახდა ყოველი ამ თარიღიდან განხორციელებული არასანქცირებული საქმიანობისთვის; ეს გადაწყვეტილება რეტროსპექტულად არ მოქმედებს. 18 ივნისს უმაღლესმა სასამართლომ უარყო ჯგუფის საჩივარი. საბოლოოდ, ჯგუფმა გადაწყვეტილებაზე შემდგომი გასაჩივრება, არ შეიტანა სამხრეთ კორეის უზენაეს სასამართლოში, და საჩივრის ვადის გასვლის შემდეგ ინჯაქშენის გადაწყვეტილება საბოლოო გახდა.

14 აგვისტოსა და 11 სექტემბერს სეულის ცენტრალურმა რაიონულმა სასამართლომ NewJeans-სა და ADOR-ს შორის მედიაციის ორი სხდომა გამართა, თუმცა ორივე წარუმატებელი აღმოჩნდა. ამის გამო, სასამართლომ საბოლოო გადაწყვეტილების გამოცხადება 30 ოქტომბრისთვის დაგეგმა.

## მუსიკალური სტილი
NewJeans-ის მუსიკა მოიცავს ისეთ ჟანრებს, როგორიცაა R&B, ელექტროპოპი და ჰიპ-ჰოპი. ის ხასიათდება მელოდიური ბითებით, ატმოსფერული სინთეზატორებითა და ცოცხალი ვოკალით.

### მუსიკალური გავლენები 
რეტრო ესთეტიკა (Newtro): მათი სადებიუტო EP და პირველი სინგლ-ალბომი "OMG" ძირითადად შუა ტემპის პოპი და R&B ჟანრისაა, რომელიც 1990-იანი და 2000-იანი წლების მუსიკას მოგვაგონებს. მათ სტილს Hankook Ilbo "ნეუტრო" ესთეტიკასთან აიგივებს რეტრო განწყობის გამო.
K-pop-ისგან განსხვავებული ჟღერადობა: მუსიკალური კრიტიკოსი ჩოი უნ-სუ მათ ჟღერადობას „იოლად მოსასმენს“ უწოდებს, რომელშიც არ არის „ფეთქებადი“ EDM მორთულობა, რითაც ბაზარი იყო გაჯერებული. სხვა კრიტიკოსები მათ მუსიკას აღწერენ, როგორც "ნაზს, თავშეკავებულს და დელიკატურს", რაც მკვეთრად უპირისპირდება მათი თანამედროვეების „მაქსიმალისტურ“ და „ხმაურიან, მძაფრ“ ჟღერადობას.
ელექტრონული და საცეკვაო ელემენტები: კრიტიკოსებმა ასევე ამოიცნეს გვიანი 1990-იანი და შუა 2000-იანი წლების ელექტრონული და საცეკვაო სტილის ელემენტები, როგორიცაა UK Garage, Baltimore Club, Jersey Club და Moombahton.
"Get Up" - რიტმული გაფართოება: მათი მეორე EP "Get Up"-ით, ჯგუფი უფრო მეტად შევიდა დენს და **ქლაბ მუსიკაში, უფრო რიტმული პროდუქციით, რაც გააფართოვა ჯგუფის UK Garage-ის გავლენის ქვეშ არსებული ადრინდელი გამოშვებები.
სინგლში „Supernatural “მათ შეისწავლეს New Jack Swing და Dance-Pop ჟანრები.
ბრიტანული გავლენა: კულტურული კრიტიკოსი დევიდ ტიზარდი აღნიშნავს, რომ NewJeans-ის მრავალი სიმღერა გავლენას განიცდის 90-იანი წლების ბრიტანული Jungle და Drum and Bass ჟანრებიდან. კერძოდ, მათი 2024 წლის ტრეკი „Right Now“ არის „უფრო გაპრიალებული და ერიდება მძაფრ სემპლებს... უფრო ახლოს დგას DJ Marky-სთან ან Sambass-ის ქვეჟანრთან“.
მინი
### პროდიუსირება და კრეატიული ხედვა 
NewJeans-ის მუსიკას ძირითადად სამხრეთ კორეელი მომღერლები 250 და პარკ ჯინ-სუ (FRNK) აპროდიუსერებენ, ხოლო წევრები ხშირად მონაწილეობენ სიმღერების წერაში. აღმასრულებელი პროდიუსერი მინ ჰი ჯინი ირჩევს NewJeans-ის ყველა სიმღერას და პასუხისმგებელია ჩაწერის პროცესზე. მისი თქმით, მას „უნდოდა K-pop-ის ტაქტიან ფორმულა დაერღვია და შეექმნა ალბომი იმ მუსიკით, რომელიც მას სურდა“.
მინს არ მოსწონდა „მაღალი ბგერები, უხერხული რეპი, რომელიც მოულოდნელად ჩნდება, და სიმღერის მეთოდები, რომლებიც ერთგვაროვანია“ და მან არჩია ჩაწერა გზამკვლევი ვოკალის გარეშე, რითაც წევრებს საშუალება მისცა განევითარებინათ საკუთარი სიმღერის სტილი.
                                                         
## სხვა წამოწყებები: სარეკლამო კონტრაქტები
სარეკლამო ინდუსტრიაში NewJeans-ი "ცისფერ ჩიპს" შეადარეს მათი პოპულარობისა და სანდოობის გამო. Tamar Herman-მა, რომელიც NME-სთვის წერდა, ისინი 2023 წლის ბოლოს "ყველაზე მოთხოვნად სარეკლამო მოდელებს" შორის დაასახელა. 2024 წლის აპრილში Forbes Korea-მ გაავრცელა ინფორმაცია, რომ ჯგუფმა ერთ წელიწადში რეკლამებიდან ₩30 მილიარდი გამოიმუშავა. მათი პოპულარობა მიეწერება მათ მნიშვნელოვან გავლენას სხვადასხვა თაობებზე, განსაკუთრებით Z თაობაზე, როგორც სამხრეთ კორეაში, ისე საზღვარგარეთ, რამაც ისეთი სამხრეთ კორეული ბრენდები, როგორიცაა Musinsa და Lotte Wellfood, აიძულა, NewJeans ელჩებად დაენიშნათ საზღვარგარეთ სარეკლამო კამპანიების წარსამართად. სარეკლამო კამპანიების შემდეგ Musinsa-ს გაყიდვები ქალის მოდის კატეგორიაში გაორმაგდა, ხოლო Lotte-ის Pepero-ს გაყიდვები 17%-ით გაიზარდა. NewJeans ასევე წარმოადგენდა Levi's, Calvin Klein, საკონტაქტო ლინზების ბრენდ Olens, საიუველირო ბრენდ Stonehenge-ს და სათვალეების ბრენდ Carin-ს. ისინი მსახურობდნენ გლობალურ ელჩებად Coca-Cola Zero Sugar, LG Electronics-ის Gram-ისთვის, რომლის ლეპტოპებიც სწრაფად გაიყიდა, Lotte-ის Pepero-სთვის და Indofood-ის Indomie-სთვის. მათი კარიერის განმავლობაში, NewJeans ასევე გამოჩნდა ადგილობრივ და საერთაშორისო სარეკლამო კამპანიებში SK Telecom-ის მიერ, რომელიც პოპულარიზაციას უწევდა iPhone 14 Pro-სა და iPhone 15 Pro-ს, ასევე Apple, Nike (პოპულარიზაციას უწევდა Air Max-ს), OiOi, Shinhan Bank, Megastudy, Pinkfong, McDonald's Korea, Hyundai Department Store, Lotte, Kao და Shibuya109-ის კამპანიებში.
მინი|NewJeans x OLens
NewJeans ასევე თანამშრომლობდა სამთავრობო და კულტურულ ინსტიტუტებთან კორეული კულტურისა და ტურიზმის პოპულარიზაციისთვის. 2023 წლის თებერვალში NewJeans გახდა სეულის ქალაქის საზოგადოებასთან ურთიერთობის ელჩები და საპატიო ელჩებად დაინიშნა სეულის მოდის კვირეულზე. 2024 წლის მარტში ისინი ელჩებად დაინიშნენ ინჩონის საერთაშორისო აეროპორტის საბაჟო განყოფილების მიერ. 2024 წლის მაისში NewJeans და ბრიტანეთის მუზეუმი თანამშრომლობდნენ აუდიო გიდის ჩაწერაში, რომელიც მუზეუმის კორეულ ექსპონატებს ასახავდა. 2024 წლის ივლისში NewJeans კულტურის, სპორტისა და ტურიზმის სამინისტრომ საპატიო ელჩებად დანიშნა და შემდგომში მონაწილეობა მიიღეს ადგილობრივი ტურიზმის პოპულარიზაციისთვის შექმნილ რეკლამებში. NewJeans ასევე მუშაობდა Korea Craft and Design Foundation-თან ჰანჯის (hanji) პოპულარიზაციისთვის.

NewJeans-მა ითანამშრომლა სხვადასხვა კომპანიებთან ჯვარედინი ბრენდირებული პროდუქტების გამოსაშვებად. პროდუქტები ხშირად ხელმისაწვდომია პოპ-აპ მაღაზიებში სეულში, ასევე სხვა ქვეყნებში საერთაშორისო ბრენდებისთვის. ჯვარედინი ბრენდირებული პარტნიორების სია მოიცავს: Nudake (დესერტის ბრენდი, 2022 წლის დეკემბერი), Musinsa და LG Electronics (2023 წლის იანვარი), McDonald's (2023 წლის ივნისი), Line Friends (როგორც 2023 წლის აგვისტოში, ისე 2024 წლის ივნისში), Nike (2024 წლის იანვარი), რომელიც ექსკლუზიურად ხელმისაწვდომი იყო Nike-ის მაღაზიაში ორჩარდ როუდზე, სინგაპური, Krafton (2024 წლის ივნისი), რომელმაც გამოუშვა NewJeans-ის სათამაშო პერსონაჟები PUBG-ში, Takashi Murakami და იაპონელი დიზაინერი Hiroshi Fujiwara (2024 წლის მაისი), „Supernatural“-ისა და „Right Now“-ის გამოშვებებისთვის. 

## სქოლიო
*NewJeans: HYBE's Global Breakout Girl Group Where 'Everything Was Riding on Secrecy'
*– 'New Jeans' review: HYBE's latest girl group go against the grain in an uneven debut"
*"New Hybe girl group NewJeans wants 'Attention' in debut music video"
*lands on Billboard Hot 100 singles chart with 'Ditto'"
*Has Become The Fastest K-Pop Act To Chart On 'Billboard' Hot 100 With 'OMG' And 'Ditto'
*Hit No. 1 on Emerging Artists Chart Thanks to 'Super Shy'"
*Channels the '90s in First Calvin Klein Campaign as Brand Ambassadors: 'It Was a Natural Fit'"
*of Legends Enlists NewJeans for World Championship Anthem 'Gods': Listen"
*rookie New Jeans wins big at the Melon Music Awards 2023"
*"'NewJeans will never die': Are Hanni and Danielle hinting at K-pop girl group's end amid Min Hee-jin ultimatum? (Video)"

კატეგორია: 2022 კატეგორია:კორეელი მომღერლები კატეგორია:მუსიკა კატეგორია: კორეული მუსიკა კატეგორია:2025